钦定古今图书集成/明伦汇编/闺媛典/第336卷 > 范允临妻徐氏
## 钦定古今图书集成/明伦汇编/闺媛典/第336卷 > 范允临妻徐氏

按《列朝诗集》：徐媛，字小淑，副使范允临之室也。允临
以临池负时名，而小淑多读书，好吟咏，与寒山陆卿
子唱和，吴中士大夫望风附景，交口而誉之，流传海
内，称吴门二大家。然小淑之诗，视卿子尤为猥杂，所
著有《络纬吟》，桐城方夫人评之曰：“偶尔识字，堆积龌
龊，信手成篇，天下原无才人。”遂从而称之。始知吴人
好名而无学，不独男子然也。夫人之訾謷吾吴。亦太
甚矣。虽然，亦吴人有以招之也。